google/wiki40b huggingface dataset:
Κώστας Πετρόπουλος

Καριέρα

Αγωνίστηκε σε όλη του την καριέρα στον Απόλλωνα Πατρών. Αγωνιζόταν στη θέση σμολ φόργουορντ και υπήρξε ένας από τους καλύτερους Έλληνες στη θέση αυτή. Στην Α΄Εθνική σημείωσε σε 4255 πόντους και έχει αναδειχθεί δεύτερος σκόρερ του πρωταθλήματος το 1986 και τρίτος το 1987.
Έχει αγωνιστεί με την Εθνική Ελλάδος σε 77 αγώνες σημειώνοντας 698 πόντους· είναι επίσης διεθνής με την Εθνική Ανδρών Β΄ έχοντας 2 συμμετοχές και 34 πόντους, με την Εθνική Εφήβων με 22 συμμετοχές και 305 πόντους, και με την Εθνική Παίδων με 9 συμμετοχές και 132 πόντους.
Σαν προπονητής ξεκίνησε από  τον Αρίων, μετά στην Ολυμπιάδα, την Απολλωνιάδα και στην Α' Εθνική: Περιστέρι (1991-93), Απόλλωνας Πατρών (1993-95), Σπόρτιγκ (1996-98), Μαρούσι (1998-99). Από το 1988 εως το 1993 ήταν προπονητής της εθνικής παίδων, της εθνικής γυναικών το 1989, της εθνικής εφήβων το 1988 όπου κατέκτησε την 4η θέση στο πανευρωπαϊκό. Εχει διατελέσει και βοηθός στον πάγκο της εθνικής αντρών την περίοδο 1989-1990 κατακτώντας το ασημένιο μετάλλιο στο πανευρωπαϊκό του 1989 και την 4η θέση στο παγκόσμιο του 1990.  Το 1999 ανέλαβε πρώτος προπονητής της εθνικής αντρών όπου παρέμεινε μέχρι το 2001.

Λοιπά στοιχεία

Στις 8 Ιανουαρίου 2015 ανακοινώθηκε η υποψηφιότητά του στο ψηφοδέλτιο Επικρατείας του Κομμουνιστικού Κόμματος Ελλάδας για τις εκλογές του Ιανουαρίου του 2015.
Μπρούνο Φελίπε Σόουζα Ντα Σίλβα

Αούστρια Λούστεναου

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

ΛΑΣΚ Λιντς

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ατρόμητος (δανεισμός)

Στις 24 Ιανουαρίου 2018, ο Ατρόμητος ανακοίνωσε το δανεισμό του Μπρούνο από την αυστριακή ΛΑΣΚ Λιντς για 1,5 χρόνο. Στις 29 Απριλίου 2018, σημείωσε το πρώτο του γκολ για τον σύλλογο, σφραγίζοντας την εκτός έδρας νίκη με 1-0 επί του Λεβαδειακού. Στις 22 Σεπτεμβρίου 2018, σημείωσε το πρώτο του γκολ για τη σεζόν 2018-19, στην εντός έδρας νίκη με 2-0 εναντίον της ΑΕΛ. 
Ο 25χρονος, που είχε ενθουσιάσει τη διοίκηση του συλλόγου με τις επιδόσεις του, έχοντας καταγράψει 2 γκολ και 5 ασίστ μέχρι το Πάσχα της σεζόν 2018-19, είχε ρήτρα αποδέσμευσης αξίας 300.000 ευρώ, που μπορούσε να ενεργοποιήσει ο Ατρόμητος μέχρι τις 15 Μαΐου, ενώ φημολογείται ότι υπήρχε ενδιαφέρον από τον Ολυμπιακό για τον Βραζιλιάνο πλάγιο μέσο. Στις 21 Απριλίου 2019, άνοιξε το σκορ στην εντός έδρας νίκη με 2-0 επί του Παναθηναϊκού.

Ολυμπιακός

Στις 18 Ιουνίου 2019, ο Ολυμπιακός ανακοίνωσε την απόκτηση του Μπρούνο, με εκτιμώμενο κόστος μεταγραφής στα 500.000 ευρώ.
Υπουργείο Εθνικής Άμυνας (Ελλάδα)

Διοικητική οργάνωση

Τα κύρια όργανα του YΠΕΘΑ είναι τα εξής:
Βολή απαγόρευσης

Στη πυροβολική με τον όρο βολή απαγόρευσης χαρακτηρίζεται γενικά η βολή πυροβόλου που γίνεται με σκοπό την καθήλωση ή παρενόχληση αντίπαλης στρατιωτικής μονάδας χωρίς όμως να προσβληθεί υπ' αυτής.
Συνήθως βολές απαγόρευσης επιχειρούνται προς παρεμπόδιση πρωτίστως της κυκλοφορίας, ανεφοδιασμού, διέλευσης γέφυρας, ή στενού περάσματος. Τέτοιου είδους βολή εκτελέστηκε για πρώτη φορά στο γαλλικό πολεμικό θέατρο επιχειρήσεων στον Α΄ Παγκόσμιο Πόλεμο απ' όπου και θεσπίστηκε στη συνέχεια, στους στρατιωτικούς κανονισμούς, ως ιδιαίτερο είδος βολής πυροβολικού. Σε τέτοιου είδους βολές χρησιμοποιήθηκαν για πρώτη φορά και χημικά όπλα.

Είναι καταφανές ότι χρήση τέτοιων βολών γίνεται σε περιόδους στασιμότητας των επιχειρήσεων και μόνο. Ο δε τρόπος εκτέλεσής τους είναι τεχνητός και απαιτεί πολύ καλά εκπαιδευμένους πυροβολητές.
Στο πολεμικό ναυτικό βολές απαγόρευσης εκτελούνται κυρίως από πολεμικά πλοία σε αποκλεισμούς λιμένων και συναφών εγκαταστάσεων, όρμων κ.λπ. καθώς επίσης και σε περιπτώσεις νηοψίας προκειμένου να διακόψουν την κίνηση πλοίου ή πλοίων. Οι εν λόγω ναυτικές βολές απαγόρευσης εκτελούνται «πρώραθεν» (εγγύτατα προ της πλώρης) του προς νηοψία πλοίου, εφόσον δεν απαντά τούτο σε σχετικές κλήσεις.
Ace of Spades

Ιστορία του δίσκου

Το "Ace of Spades" ηχογραφήθηκε τον Αύγουστο και το Σεπτέμβριο του 1980 στο "Jackson's Studio" του Ρίκμανσγουόρθ της Αγγλίας με παραγωγό τον Βικ Μέιλ. Το εξώφυλλο του άλμπουμ παρουσιάζει τα μέλη του συγκροτήματος ντυμένους σαν κάουμποϊ σε μια ερημική περιοχή, φωτογραφία η οποία τραβήχτηκε στο Μπαρνέτ του Λονδίνου.

Στα τέλη Οκτωβρίου του 1980, κυκλοφόρησε το τραγούδι "Ace of Spades" σε μορφή σινγκλ, ανεβαίνοντας στο βρετανικό Top-20, για να ακολουθήσει ο ομώνυμος δίσκος στις 8 Νοεμβρίου, φθάνοντας ως το # 4 και παραμένοντας στα τσαρτ για 16 εβδομάδες. Τέσσερις εβδομάδες μετά την κυκλοφορία του άλμπουμ, οι πωλήσεις του ξεπέρασαν τα 60.000 αντίτυπα με αποτέλεσμα να βραβευθεί ως ασημένιος, ενώ το Μάρτιο του 1981 έγινε χρυσός. Τον ίδιο μήνα με το άλμπουμ κυκλοφόρησε το ΕΡ "Beer Drinkers and Hell Raisers" με ηχογραφήσεις το 1977, βοηθώντας ακόμη περισσότερο στην άνοδο της δημοτικότητας του συγκροτήματος.

Η περιοδεία για την προώθηση του δίσκου ξεκίνησε από το Ίπσουιτς στις 22 Οκτωβρίου 1980 και συνεχίστηκε μέχρι τις 2 Δεκεμβρίου, με το συγκρότημα να δίνει 34 συναυλίες, συμπεριλαμβανομένων τεσσάρων εμφανίσεων τους στο "Hammersmith Odeon" του Λονδίνου, στις 24, 26, 27 και 28 Νοεμβρίου του 1980. Οι εμφανίσεις τους ξεκίνησαν και πάλι στις 3 Μαρτίου από τη Λιλ της Γαλλίας, για να συνεχίσουν στην Ελβετία, την Ολλανδία και να κλείσουν το δεύτερο μέρος της περιοδείας με πέντε εμφανίσεις στη Μεγάλη Βρετανία, με μέρος του ζωντανού τους άλμπουμ "No Sleep 'til Hammersmith" να ηχογραφείται στις 28, 29 και 30 Μαρτίου στο Λιντς και το Νιούκασλ. Ακολούθησε το αμερικάνικο κομμάτι της περιοδείας ξεκινώντας από το Μαϊάμι στις 19 Απριλίου, το οποίο ολοκληρώθηκε μετά από μία πολύ μεγάλη περιοδεία στις Ηνωμένες Πολιτείες και τον Καναδά, στο Πορτ Βέιλ στις 1 Αυγούστου 1981.

Το "Ace of Spades" θεωρείται ένα από τα σπουδαιότερα άλμπουμ στην ιστορία του χέβι μέταλ. Το περιοδικό "Kerrang!" το κατέταξε 22ο στη λίστα με τα καλύτερα άλμπουμ βρετανικού ροκ σύμφωνα με τις ψήφους των αναγνωστών του, ενώ τον Ιανουάριο του 1989 το είχε κατατάξει 58ο στα εκατό καλύτερα χέβι μέταλ άλμπουμ όλων των εποχών. Σύμφωνα με το "Digital Dream Door" είναι το δέκατο καλύτερο άλμπουμ του είδους, ενώ το "Metal Rules" το κατέταξε 37ο στην ανάλογη λίστα του.

Τραγούδια

1. Ace of Spades (Kilmister, Clarke, Taylor) - 2:49

2. Love Me Like a Reptile (Kilmister, Clarke, Taylor) - 3:23

3. Shoot You in the Back (Kilmister, Clarke, Taylor) - 2:39

4. Live to Win (Kilmister, Clarke, Taylor) - 3:37

5. Fast and Loose (Kilmister, Clarke, Taylor) - 3:23

6. (We Are) The Road Crew (Kilmister, Clarke, Taylor) - 3:13

7. Fire, Fire (Kilmister, Clarke, Taylor) - 2:44

8. Jailbait (Kilmister, Clarke, Taylor) - 3:33

9. Dance (Kilmister, Clarke, Taylor) - 2:38

10. Bite the Bullet (Kilmister, Clarke, Taylor) - 1:38

11. The Chase is Better Than the Catch (Kilmister, Clarke, Taylor) - 4:18

12. The Hammer (Kilmister, Clarke, Taylor) - 2:48

Βραβεία

Ace of Spades (άλμπουμ)
Ηνωμένο Βασίλειο (BPI Certification): Χρυσός
Μέγκαν Γκέιλ

Βιογραφία

Η Γκέιλ γεννήθηκε το 1975 στο Περθ της Δυτικής Αυστραλίας από Άγγλο πατέρα, ενώ η μητέρα της είναι μισή Μαορί. Είναι η νεότερη από τα τρία παιδιά με δύο μεγαλύτερα  αδέρφια.

Σταδιοδρομία

Η Γκέιλ σε ηλικία 18 ετών κέρδισε ένα διαγωνισμό μοντέλων στο Περθ, και μετά από αρκετά χρόνια στο μοντελινγκ, το 1999 θα άρχισει να εμφανίζεται σε  μια σειρά από διαφημίσεις για την ιταλική εταιρεία τηλεπικοινωνιών, Omnitel (σημερινή Vodafone Italia), μέχρι το 2006. 
Από το 2003 η Αυστραλιανή Τουριστική Επιτροπή είχε την Γκέιλ ως «το  πρόσωπό τους από την Αυστραλία στην  Ιταλία». 
Η Γκέιλ έχει κοσμήσει τα εξώφυλλα πολλών περιοδικών της Αυστραλίας και της Ιταλίας, μεταξύ άλλων το Marie Claire, Grazia, Gioia, GQ, καθώς επίσης τα ιταλικά Maxim, Vogue Italia και τα Αυστραλιανά InStyle και Cosmopolitan. 
Η Μέγκαν Γκέιλ έχει δουλέψει με αρκετούς ιταλικούς οίκους μόδας, όπως του Τζιανφράνκο Φερέ, Genny, Gai Mattiolo, Mariella Burani και Angelo Marani  στην εβδόμαδα μόδας του Μιλάνου. Η Γκέιλ έχει επίσης συνεργαστεί με  πολλούς Αυστραλούς σχεδιαστές, όπως η Κολέτ Ντινίγκαν, Κιρίλι Τζόνστον, Λίζα Χο, και Αλεξ Πέρι. Το 2006, ήταν η σχολιάστρια μόδας για τα Αυστραλιανά τηλεόπτικά βραβεία.
Τον Ιανουάριο του 2008 η Γκέιλ ανακοίνωσε την αποχώρησή  της από το μοντελινγκ μετά από 15 χρόνια και περπάτησε στην πασαρέλα  για τελευταία φορά μόνο εβδομάδες αργότερα, στην έναρξη της χειμερινής κολεξιόν του Ντέιβιντ Τζόουνς στο Σίδνεϊ. Τον Μάρτιο του 2011, η Γκέιλ επέστρεψε στη πασαρέλα για να κλείσει το Φεστιβάλ Μόδας στη Μελβούρνη.

Προσωπική ζωή

Τον Ιανουάριο του 2011, η Γκέιλ συνήψε σχέση με τον ποδοσφαιριστή του AFL Σων  Χάμπσον. Στις 13 Μαΐου 2014, η Γκέιλ  γέννησε το γιο τους, τον Ρίβερ Άλαν Τόμας Χάμπσον. Τον Σεπτέμβριο του 2017 γέννησε και την κόρη τους Ρόζυ Μέι Ντι Χάμπσον.
Κόμα Πεδρόζα

Γεωγραφία

Η Κόμα Πεδρόζα έχει πυραμιδοειδές σχήμα και βρίσκεται στη δυτική πλευρά της Ανδόρρας, στην Ενορία Λα Μασάνα, κοντά στα σύνορα με τη Γαλλία και την Ισπανία. Οι γεωγραφικές συντεταγμένες της είναι πλάτος 42°35΄26΄΄ Βόρειο και μήκος 1°26′41΄΄ Ανατολικό. Η Ανδόρρα, ως αποκλειστικά ορεινή χώρα των Πυρηναίων, έχει 65 κορυφές υψηλότερες των 2.000 μέτρων και από αυτές η Κόμα Πεδρόζα είναι η υψηλότερη, περίπου 24 μέτρα ψηλότερη από τον Μύτικα του Ολύμπου.
Η σχετικώς πρόσφατη έκθεσή της στον τουρισμό έχει προσελκύσει δεκάδες χιλιάδες τουρίστες. Οι χαμηλότερες πλαγιές της Κόμα Πεδρόζα έχουν μερικές καλλιεργήσιμες εκτάσεις, ενώ ψηλότερα οι πλαγές καλύπτονται από δάσος. Η μεγάλη χιονοκάλυψη τους χειμερινούς μήνες παρέχει ευκαιρίες για σκι και αναρρίχηση σε πάγο, ενώ το καλοκαίρι υπάρχουν εύκολα μονοπάτια για πεζοπορία στην κοιλάδα του Αρινσάλ, μια πεζοπορία που μπορεί να συνεχισθεί στο έδαφος της Ισπανίας, στη Βαλ Φερέρα, μετά την ορεινή συνοριακή διάβαση Βαγιάου.
Το χωριό Αρινσάλ βρίσκεται στη στενή κοιλάδα κάτω από το βουνό. Η γύρω περιοχή είναι γνωστή με το ίδιο όνομα μονολεκτικά, ως Κομαπεδρόζα (Comapedrosa). Σήμερα το αποτελεί τμήμα του εθνικού πάρκου Parc Natural Comunal de les Valls del Comapedrosa (= «Κοινοτικό Φυσικό Πάρκο των Κοιλάδων της Κομαπεδρόζα»), ενώ υπάρχει και ομώνυμος χείμαρρος, ο Κόμα Πεδρόζα.

Χλωρίδα

Η δασική βλάστηση του βουνού και των κοιλάδων του αποτελείται από πεύκα, έλατα και σημύδες. Υψηλότερα υπάρχουν πολλοί αλπικοί λειμώνες. Το τουριστικό ρεύμα ασκεί πιέσεις στο περιβάλλον με καταφύγια, ξενοδοχεία, εστιατόρια και άλλες μονάδες που εξυπηρετούν τους τουρίστες.

Ορειβασία και χιονοδρομία

Η ανάβαση στην Κόμα Πεδρόζα αρχίζει από το χωριό Αρινσάλ, σε υψόμετρο 1.580 μέτρα. Από εκεί χρειάζονται περί τις 4 έως 4,5 ώρες για να φθάσει κάποιος στην κορυφή. Το πρώτο μέρος της αναβάσεως, περίπου μισή ώρα, γίνεται ακολουθώντας ένα πλατύ μονοπάτι. Η άνοδος συνεχίζεται σε μία απότομη πλαγιά, στη χαράδρα του χειμάρρου Κόμα Πεδρόζα και φθάνει στο καταφύγιο σε υψόμετρο 2.272 μέτρα, κοντά στη l'Estany de les Truites (= «Λίμνη με τις πέστροφες»). Μία ακόμα ώρα οδοιπορίας οδηγεί στην Estany Negre (= «Μαύρη Λίμνη»), ονομασμένη έτσι από το χρώμα της. Το τελευταίο τμήμα της διαδρομής είναι περίπου μία ώρα με δύσκολη ανάβαση σε πετρώδες έδαφος, από την Estany Negre μέχρι την υψηλότερη κορυφή της Ανδόρρας.
Στην κοιλάδα του Αρινσάλ υπάρχει χιονοδρομικό κέντρο για τους χειμερινούς μήνες. Οι πρώτοι αναβατήρες σκι εγκαταστάθηκαν το 1973. Το κέντρο απέχει 10 χιλιόμετρα βορειοδυτικά από την Ανδόρρα λα Βέλλα.
Κλείδωμα δύο Φάσεων

Αυστηρό Κλείδωμα δύο Φάσεων (S2PL)

Η κλάση χρονοπρογραμμάτων αυστηρού πρωτόκολλου 2PL είναι η τομή της κλάσης 2PL με την κλάση χρονοπρογραμμάτων που έχουν τις ιδιότητες Strictness.
Για να είναι συμβατή μια συναλλαγή με το S2PL πρέπει να είναι επίσης συμβατή με το 2PL και να απελευθερώσει τα κλειδώματα-εγγραφή μόλις τελειώσει.
Αντίθετα τα κλειδώματα-ανάγνωση απελευθερώνονται κανονικά κατά τη διάρκεια της φάσης-2. Υλοποιώντας γενικά το S2PL απαιτεί σαφή υποστήριξη του τέλους της φάσης-1, διαχωρισμό από το τέλος της συναλλαγής και δεν έχει ακόμη υλοποιηθεί ένα τέτοιο προϊόν. Το αυστηρό 2PL πρωτόκολλο είναι μία ειδική περίπτωση 2PL.
ORF 1

Πρόγραμμα

Το ORF 1 προβάλλει κυρίως ταινίες και επεισόδια από σειρές. Το πρωί υπάρχει πρόγραμμα για παιδιά που ονομάζεται Okidoki. Τα δημοφιλή αθλήματα όπως το σκι, Formula One και το ποδόσφαιρο προβάλλονται επίσης στο σταθμό. Το ORF 1 μεταδίδει ειδησεογραφικό πρόγραμμα όπως το Zeit im Bild (Οι στιγμές σε εικόνες) και το Περιοδικό στο σταθμό ORF 2. Μέχρι τις εννιά του Απριλίου του 2007, Zeit im Bild παρουσιάστηκε στο σταθμό ORF 1 και ORF 2 ταυτόχρονα στις 7:30 μ.μ. Στη συνέχεια άρχισαν να δείχνουν μια καθημερινή σαπουνόπερα διάρκειας οκτώ ωρών, αλλά την 1η Ιουλίου 2007, αντικαταστάθηκε από τον Malcolm in the Midle (το οποίο έχει αντικατασταθεί από Two And A Half Men) λόγω των χαμηλών εκτιμήσεων. Εκτός από αυτό, υπάρχουν προγράμματα ειδήσεων αρκετών λεπτών σε διάφορες χρονικές στιγμές κατά τη διάρκεια της ημέρας, με το όνομα ZIB Flash. Μετά από 20:00, το πρόγραμμα ειδήσεων, που ονομάζεται ZIB 20, μεταδίδεται τώρα το οποίο αντικατέστησε το Newsflash.

Υψηλή ευκρίνεια

Στις 28 Ιανουαρίου, 2008, η ORF άρχισε υπηρεσίες υψηλής ευκρίνειας. Η πρώτη εκπομπή ήταν ένας αγώνας σκι ονομάζεται The Nightrace in Schladming. Μια ξεχωριστή εκδήλωση HDTV, εισάγοντας την τεχνολογία HD, είχε προγραμματιστεί σε όλους τους περιφερειακούς σταθμούς ORF αμέσως μετά. Ο τεχνολογικός συνεργάτης για τις παραγωγές HD είναι Telekom Austria.  
Προγραμματισμός 
Αντίθετα με τις αρχικές προσδοκίες, τα μικρά αθλητικά γεγονότα μεταδίδονται σε HD μετά το Euro 2008. Η έξοδος του HD της ORF 1 HD περιορίζεται σε αμερικανικές τηλεοπτικές σειρές όπως το CSI: Miami, House M.D., Grey's Anatomy και Desperate Housewives. Σημειώστε ότι Desperate Housewives και Grey 's Anatomy μεταδίδονται στα αγγλικά και στα γερμανικά. Επίσης, οι περισσότερες ταινίες το βράδυ της Κυριακής που μεταδίδονται σε HD.

Γονική καθοδήγηση

ORF abridges κάποιες ταινίες λόγω των κανόνων προστασίας του παιδιού, αλλά λιγότερο συχνά από ότι η γερμανική σταθμούς. ORF προσδιορίζει τα προγράμματά της με τα αρχικά: X (δεν είναι κατάλληλο για παιδιά? Parential καθοδήγηση συνιστάται), O (μόνο για ενήλικες), ή χωρίς την αρχική. Το σύμβολο K + (συνιστάται για παιδιά) εμφανίζεται μόνο το teletext.
Χρεολύσιο

Με τον όρο χρεολύσιο, (ή χρεωλύσιο), χαρακτηρίζεται κάθε ισόποση δόση που καταβάλλεται προς τμηματική εξόφληση δανείου.
Ο αριθμός των χρεολυσίων είναι ανάλογος του βάθους χρόνου αποπληρωμής του δανείου υπολογιζόμενος συνηθέστερα σε μήνες. Αν σε κάθε χρεολύσιο προστεθεί και ο προβλεπόμενος από την έντοκη δανειακή σύμβαση τόκος τότε προκύπτει το λεγόμενο τοκοχρεολύσιο.

Με την συνομολόγηση δανειακής σύμβασης καταρτίζεται και ειδικός πίνακας χρεολυσίων του συγκεκριμένου δανείου που προσαρτάται στο κύριο σώμα της σύμβασης ή ως παράρτημα αυτής.
2629 Ρούντρα

Φυσικά χαρακτηριστικά

Ο φασματικός τύπος του Ρούντρα είναι B. Τα υπόλοιπα φυσικά χαρακτηριστικά του είναι άγνωστα.
F-22 Raptor

Ιστορία

Στα μέσα της δεκαετίας του '80 η Αμερικανική Πολεμική Αεροπορία ζήτησε, μέσω του προγράμματος Advanced Tactical Fighter (ATF), την ανάπτυξη ενός μαχητικού αεροσκάφους νέας γενιάς, το οποίο θα αντικαθιστούσε στις τάξεις της το F-15 και θα αντιμετώπιζε τα υπό ανάπτυξη τότε νέα σοβιετικά μαχητικά Su-27 και MiG-29. Στο αίτημα αυτό ανταποκρίθηκαν δύο ομάδες κατασκευαστών. Η πρώτη αποτελούνταν από τη Lockheed, τη Boeing και τη General Dynamics και η δεύτερη από τις Northrop και McDonnell Douglas. Αντίστοιχα κατασκευάστηκαν τα πρωτότυπα αεροσκάφη YF-22 και YF-23. Μετά από μια εκτενή διαδικασία δοκιμών το YF-22 ανακηρύχθηκε ως ο νικητής του διαγωνισμού στις 23 Απριλίου 1991 με το πρώτο F-22 παραγωγής να πραγματοποιεί την παρθενική του πτήση στις 7 Σεπτεμβρίου 1997. Η εισαγωγή του αεροσκάφους σε υπηρεσία έγινε στις 15 Δεκεμβρίου του 2005.

Σχεδίαση / Τεχνικά χαρακτηριστικά

Η αρχική απαίτηση της Αμερικανικής Πολεμικής Αεροπορίας ήταν για ένα μαχητικό αεροσκάφος το οποίο θα ήταν κατασκευασμένο από προηγμένα κράματα και συνθετικά υλικά, με σύγχρονο σύστημα ελέγχου πτήσης, ισχυρούς κινητήρες, προηγμένο ηλεκτρονικό εξοπλισμό και, τέλος, θα είχε μειωμένο ίχνος στα ραντάρ. Πραγματικά, η σχεδίαση του αεροσκάφους με τέτοιο τρόπο και η χρήση υλικών που απορροφούν τα ραδιοκύματα δίνουν ίχνος στα ραντάρ παρόμοιο με μιας μπίλιας! Επίσης το F-22 έχει τη δυνατότητα να πετά υπερηχητικά χωρίς μετάκαυση. Κάτι τέτοιο έχει πολλαπλά οφέλη, όπως εξοικονόμηση καυσίμου και μείωση του υπέρυθρου ίχνους του αεροσκάφους.

Οπλισμός

Πολυβόλα:1x 20 mm M61A2 με 480 σφαίρες 
Πύραυλοι Αέρος-Αέρος:6x Aim-120 AMRAAM,2x Aim-9 sidewinter
Βόμβες:2x 450 kg JDAM ή 8x 110 kg GBU-39 βόμβες μικρής διαμέτρου 
Πύραυλοι αέρος-εδάφους:OXI
Πύραυλοι αέρος-επιφάνειας:OXI
Πύραυλοι αντι-ραντάρ:ΟΧΙ
Live Shit: Binge & Purge

Βραβεία

Live Shit: Binge & Purge (άλμπουμ)
Ηνωμένες Πολιτείες (RIAA Certification) : 15 x πλατινένιος
Ντέβα

Ντέβα είναι η ονομασία του θεού του βεδικού πανθέου.

Ο όρος

Ντέβα (Deva, Devata στον πληθυντικό) είναι η ονομασία που οι Ινδοί χρησιμοποιούν για να δηλώσουν ή την έννοια του Θεού, ή για ό,τι κινείται πέραν από τη δική τους δύναμη και που τους εντυπωσιάζει , τους επηρεάζει θετικά ή αρνητικά και μπορεί να είναι κάποιος θεός ή άνθρωπος, κάποιο κείμενο, ή μελωδία ή μια λειτουργία του ανθρώπινου σώματος. Ετυμολογικά ταυτίζεται με το όνομα του βεδικού θεού ‘’Dyaus’’, ‘’ουρανός’’, του Ελληνικού ‘’Δίας’’και του λατινικού ‘’Deus’’. Στα σανσκριτικά deva σημαίνει λαμπερός από τη ρηματική ρίζα div= λάμπω. Κάθε τέτοιος θεός έχει φυσιοκρατικά χαρακτηριστικά και συνιστά προσωποποίηση φυσικών δυνάμεων. Ο ανθρωπομορφισμός είναι έντονος. Οι θεοί αυτής της ομάδας έχουν ινδοευρωπαϊκή προέλευση. Ο όρος Ντέβα δεν ερμηνεύεται ως πρόσωπο ούτε ερμηνεύεται ανθρωπομορφικά, κι ούτε για να εκφράσει τον ένα θεό.
Ανδρέας Ντούζος

Βιογραφία

Γεννήθηκε στην Αθήνα στις 19 Οκτωβρίου 1936 και απεβίωσε στις 29 Απριλίου 2013. Σπούδασε ηθοποιία στη Σχολή του Τάκη Μουζενίδη.
Συμμετείχε σε πολλές κινηματογραφικές ταινίες, κυρίως την δεκαετία του '60, ενώ θεωρούνταν ένας από τους ζεν πρεμιέ της εποχής. Απέκτησε δύο παιδιά, τον Στηβ το 1959 και την Τέτα το 1964, τα οποία ακολούθησαν και αυτά, για ένα διάστημα, το επάγγελμα του ηθοποιού.
Περιστασιακά από το 1963 και μόνιμα πλέον από το 1967 μετέβη με την οικογένειά του στις ΗΠΑ, εγκαθιστώμενος στο Μπρονξ της Νέας Υόρκης για συνολικά 17 χρόνια ως το 1980, όπου μεταξύ άλλων έκανε σπουδές σκηνοθεσίας. 
Υπήρξε για αρκετό καιρό επιχειρηματίας του θεάτρου Σούπερ Σταρ (μετέπειτα Μπρόντγουεϊ) στην οδό Αγίου Μελετίου στην Κυψέλη, το οποίο ανέλαβε το 1982 και αναγκάστηκε να παραχωρήσει στην ηθοποιό Κάτια Δανδουλάκη το 1994, λόγω οικονομικών δυσκολιών που αντιμετώπισε. Συμμετείχε ως guest star στις τηλεοπτικές σειρές "Κωνσταντίνου και Ελένης" και "Άκρως Οικογενειακόν". Η τελευταία του κινηματογραφική εμφάνιση έγινε στην ταινία "Μια μέρα τη νύχτα" (2001).
Τον Ιανουάριο του 2013 μετά από ατύχημα στο σπίτι του υπέστη βαριά κρανιοεγκεφαλική κάκωση. Δημιουργήθηκε αιμάτωμα και υπεβλήθη σε επέμβαση, μετά την οποία νοσηλευόταν στην Μονάδα Εντατικής Θεραπείας ιδιωτικού θεραπευτηρίου, όπου και απεβίωσε στις 29 Απριλίου του ιδίου έτους. Τα τελευταία επτά χρόνια της ζωής του έπασχε από την Νόσο του Αλτσχάιμερ.
Κύμη

Ιστορική Αναδρομή

Από την εποχή του αποικισμού στην αρχαιότητα είναι γνωστές δύο ομώνυμες πόλεις: η Κύμη της Αιολίδας και η Κύμη (Cuma) της Καμπανίας. Η δεύτερη, στις ακτές της Τυρρηνικής θάλασσας, θεωρείται η πρώτη ελληνική αποικία στη Δύση και ιδρύθηκε τον 8ο αιώνα π.Χ. από τον Μεγασθένη τον Χαλκιδέο και τον Ιπποκλή τον Κυμαίο. Οι άποικοι είχαν καταγωγή από την Ερέτρια και την Χαλκίδα και η πόλη πήρε το όνομά της από την Κύμη Ευβοίας. Η αποικία αυτή λειτούργησε σαν σημείο εισόδου στην ιταλική χερσόνησο του ευβοϊκού αλφαβήτου, το οποίο ήταν μια εκδοχή του ελληνικού που ήδη χρησιμοποιούσαν οι άποικοι. Αυτό ήταν το αλφάβητο που προσάρμοσαν οι Ετρούσκοι και έπειτα οι Ρωμαίοι και που έτσι μετεξελίχθηκε στο λατινικό αλφάβητο που χρησιμοποείται παγκοσμίως μέχρι και σήμερα. Γεγονός που αποδεικνύει την ακμή της δεύτερης αυτής αποικιακής πόλης είναι ότι όταν καταστράφηκε, από την έκρηξη του Βεζούβιου, ξαναχτίστηκε ως νέα Πόλη, η γνωστή Νάπολη της Ιταλίας το 470 π.Χ. Η πρώτη σύντομη ιστορική αναφορά της Κύμης γίνεται στον Θουκυδίδη. Χαρακτηριστικό της πολιτιστικής ακμής της είναι η ύπαρξη της αρχαίας μάντισσας Κυμαίας Σίβυλλας, που έχει απαθανατίσει ο Μιχαήλ Άγγελος στις περίφημες τοιχογραφίες του στην οροφή της Καπέλα Σιστίνα. Η ελληνική περίοδος στην Κύμη έληξε το 421 π.Χ.
Από τα μέσα του 19ου αιώνα ως τις αρχές του 20ου είναι η εποχή που η Κύμη γνώρισε μέρες νεότερης ακμής στον οικονομικό, κοινωνικό και πολιτιστικό τομέα, εξαιτίας του διαμετακομιστικού εμπορίου που διεξήγαγε με εμπορικά κέντρα του Εύξεινου Πόντου και της Γαλλίας. Κυμαίοι καραβοκύρηδες μεταφέρουν τα προϊόντα της Κύμης και ιδιαίτερα το φημισμένο μαύρο κρασί της στα λιμάνια αυτά και κυρίως στη Μασσαλία, όπου το αγοράζουν οι Γάλλοι για να χρωματίζουν τα δικά τους κρασιά. Στην Κύμη αρχίζει να εισρέει χρήμα, έρχονται νέες αντιλήψεις με τη διεύρυνση του νου από την επαφή με τα αναπτυγμένα ευρωπαϊκά κέντρα, και αναπτύσσεται αστική συνείδηση. Αυτό φαίνεται καθαρά στα κτήρια, στην κουμιώτικη φορεσιά με τις αναγεννησιακές επιδράσεις που φέρει, στην οικοτεχνία, στον τρόπο ζωής. Σε αυτή την ιστορική περίοδο αναφέρεται το Λαογραφικό Μουσείο Κύμης.

Προσωπικότητες

Κυμαίοι στην καταγωγή τους ήταν ο διεθνούς φήμης γιατρός Γεώργιος Παπανικολάου, γνωστός από το ομώνυμο τεστ πρόωρης διάγνωσης του καρκίνου του τραχήλου της μήτρας, ο χαράκτης Δημήτριος Γαλάνης μέλος της Γαλλικής Ακαδημίας, ο ταγματάρχης Ιωάννης Βελισσαρίου, ελευθερωτής των Ιωαννίνων στον Α' Βαλκανικό Πόλεμο, ο λογοτέχνης Βασίλης Λούλης, ο Παύλος Νιρβάνας (καλλιτεχνικό ψευδώνυμο του Πέτρου Κουμιώτη), από καταγωγή του πατέρα του, και οι σύγχρονοι Ιάννης Ξενάκης, μέλος της Γαλλικής Ακαδημίας, και Νίκος Μουζέλης οικονομολόγος, και πολλοί άλλοι επιστήμονες, άνθρωποι των Γραμμάτων και καλλιτέχνες.
Γκουέντολιν Κρίστι

Βιογραφία

Γεννήθηκε το 1978 στο Δυτικό Σάσεξ και σπούδασε υποκριτική στο Drama Centre στο Λονδίνο.
Στον κινηματογράφο, έχει παίξει στις ταινίες Ο φανταστικός κόσμος του Δρ. Παρνάσους, Το θεώρημα μηδέν, The Hunger Games: Επανάσταση - Μέρος II. Επίσης, συμμετέχει στις ταινίες Star Wars: Η Δύναμη Ξυπνάει και Star Wars: Οι Τελευταίοι Τζεντάι στον ρόλο της Κάπτεν Φάσμα.
Στην τηλεόραση, συμμετέχει από το 2012 στη σειρά Game of Thrones όπου υποδύεται την Μπρίεν του Ταρθ. Για αυτόν τον ρόλο προτάθηκε για το βραβείο Saturn Β' Γυναικείου ρόλου το 2013 και τρεις φορές για το Βραβείο Σωματείου Ηθοποιών από κοινού με όλο το καστ.
Στο θέατρο έχει παίξει σε παραστάσεις όπως: Breakfast at Tiffany's, Κυμβελίνος και Δόκτωρ Φάουστους.
Νικόλαος Γ΄ του Μεκλεμβούργου

Βιογραφία

Ήταν ο τρίτος γιος του Ιωάννη Α΄ κυρίου του Μεκλεμβούργου και της Λούιτγκαρτ, κόρης του Πόππο Ζ΄ κόμη του Χέννεμπερκ.
Το 1289/90 απεβίωσε σε ηλικία 60 ετών και τάφηκε στο Ντόμπεραν Μύνστερ.
Νικόλαος Στουρνάρης

Βιογραφικά στοιχεία

Ο Στουρνάρης έδρασε κατά την Επανάσταση κυρίως στη Δυτική Στερεά. Μυήθηκε στη Φιλική Εταιρεία και συμμετείχε στη σύσκεψη των οπλαρχηγών της Στερεάς που έγινε στις αρχές του 1821 στη Λευκάδα. Μετείχε ενεργά στην επανάσταση στον Ασπροπόταμο και πολέμησε επίσης στη Στερεά και την Πελοπόννησο, διακριθείς ιδιαίτερα στο Βουργαρέλι το 1824. Το αρματολίκι του στον Ασπροπόταμο υπήρξε θρυλικό.
Μετά την καταστολή της Επανάστασης στον Όλυμπο το 1822, ο Στουρνάρης συγκέντρωσε γύρω του όσους επαναστάτες και φιλέλληνες διέφυγαν. Συνεργάστηκε με τον Καραϊσκάκη την άνοιξη του 1823, στην αντίσταση εναντίον των Τούρκων που επεδίωκαν το "προσκύνημα" των αρματολών στη Στερεά και τη Θεσσαλία. Συμμετείχε στις μάχες εναντίον της στρατιάς του Ομέρ Βρυώνη στη Δυτική Στερεά το 1823 και το 1824.
Υπήρξε ονομαστός για τον πατριωτισμό και την ανδρεία του. Σκοτώθηκε ηρωικά κατά την έξοδο του Μεσολογγίου.